رانا لیاقت علی

رانا لیاقت علی، ایک پاکستانی سیاست دان ہیں جو اگست 2018 سے جنوری 2023 تک پنجاب کی صوبائی اسمبلی کے رکن رہے۔ اس سے قبل وہ جون 2013 سے مئی 2018 تک پنجاب اسمبلی کے رکن رہے۔

 ابتدائی زندگی اور تعلیم 
رانا لیاقت علی یکم جنوری 1959 کو بھلور، پسرور، سیالکوٹ میں پیدا ہوئے۔  انھوں نے میٹرک تک تعلیم حاصل کی۔ 

 سیاسی کیریئر 
وہ 2013 کے پاکستانی عام انتخابات میں حلقہ پی پی 126 (سیالکوٹ-VI) سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انھوں نے اپنے حلقے کی بھرپور خدمت کی۔ 2018 کے انتخابات میں کچھ تنازعات کی وجہ سے انھیں پارٹی نے ٹکٹ نہیں دیا۔ انھوں نے آزاد امیدوار کے طور پر انتخابات میں حصہ لیا اور کامیابی حاصل کی۔ وہ سیالکوٹ کی تاریخ میں آزاد حیثیت سے الیکشن جیتنے والے پہلے امیدوار بن گئے۔ وہ 2018 کے پاکستانی عام انتخابات میں حلقہ پی پی-39 (سیالکوٹ-V) سے آزاد امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ کامیاب ہونے کے بعد انھوں نے مسلم لیگ ن میں شمولیت اختیار کی۔ وہ 2008 سے جرمنی میں مسلم لیگ ن کے صدر ہیں۔
 حوالہ جات 

زمرہ:بقید حیات شخصیات
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 2013ء تا 2018ء
زمرہ:پنجاب ارکان صوبائی اسمبلی 2018ء تا 2023ء
زمرہ:1959ء کی پیدائشیں